Allerede sidste år, var sagen brandvarm. Dengang (28.4.10) sagde politidirektør Elsemette Cassøe til TV2/NORD: - Natten igennem sidder der to mand på politigården i Frederikshavn og tager telefonen og holder øje med eventuelle gæster i detentionen. Vores forslag går på, at få de politifolk til at lave noget operativt arbejde. Enten ved at køre patruljevogn eller at efterforske og opklare forbrydelser. Borgmesteren var positiv, hvorimod Socialdemokraterne var mere skeptiske: - Vi kunne ikke få garanti for at de ressourcer der eventuelt kunne blive frigjort her i Frederikshavn de blev anvendt her i Frederikshavn, så der var ingen positiv stemning for det politidirektøren foreslog, siger Erik Sørensen fra Socialdemokraterne til TV2/NORD. Det er svært lige nu at få et klar overblik over, hvordan afstemningen vil falde ud. TV2/NORD er på plads ved byrådsmødet i aften, og sender live i vores udsendelse 19.30.

Referat:
På byrådsmødet i aften onsdag, skal byrådsmedlemmerne diskutere, hvad de synes om døgnbemanding på den lokale politistation. TV2/NORD sender live fra mødet i aften 19.30
 